স্থানীয়সূত্রে জানা যায়, পল্লী বিদ্যুতের টাকা নিয়ে মিটার না দেওয়ার এই প্রত্যারণার ফাঁদ দীর্ঘদিনের। চিকন্দী ইউনিয়নের ৭ নং ওয়ার্ডের দক্ষিণ কেবল নগর গ্রামের প্রায় ১২০টি পরিবার থেকে বিভিন্ন সময় মিটার দেওয়া কথা বলে টাকা নেওয়া হয়। এপর্যন্ত ১০-১২ লক্ষ টাকা আদায় হয় এই গ্রাম থেকে। দীর্ঘ এক বছরের মধ্যে নামে মাত্র কয়েকটি পরিবার বিদ্যুতের মিটার পায়। বৃহস্পতিবার সকাল আনুমানিক সাড়ে ৯ টার দিকে এলাকাবাসীর সাথে পল্লী বিদ্যুতের মাঠকর্মী নিলা বেগমের কথা কাটাকাটি হয়। কথা কাটাকাটির এক পর্যায়ে হাতাহাতিতে জড়িয়ে পড়ে উভয়পক্ষ। এ ঘটনায় কয়েকজন আহতসহ আলী হোসেন বক্তার নামে একজন নিহতের ঘটনা ঘটে।